Бөгтөр халим

Бөгтөр халим (Megaptera novaeangliae) нь сахалт халим юм. Бүх далай тэнгист таарах ба жил бүр 25000 км зай туулан нүүдэллэнэ. Өдгөө нийт 80000 ш бөгтөр халим байна.

Энэ халим нь дундажаар 11-16 м урт, 30 т жинтэй байх ба томхон зарим нь 20 м урт, 60 т хүртэл жинтэй. Бүртгэгдсэн хамгийн том бөгтөр халим нь Карибын тэнгист агнагдсан 27 м урт, 82 т жинтэй эм халим байв.

 Үржил 
Эм бөгтөр халим 5 нас хүрээд үржилд орох нас бие гүйцдэг. 2-3 жилд нэг удаа төрөх ба 11.5 сар хээлээ тээдэг байна. Дөнгөж төрсөн зулзага эхийнхээ толгойтой тэнцэхүйц урттай. 15 м урт эх халим 6.1 м урт, 1.8 т жинтэй зулзага гаргана. Зулзага нь 6 сар хүртэл эхийнхээ сүүг хөхдөг. Халимны сүү 50% тослог, ягаан өнгөтэй аж. 

Бөгтөр халим нь 50-60 насална.

 Галлерей 

 Гадаад холбоос 

 US National Marine Fisheries Service Humpback Whale web page
 ARKive - images and movies of the humpback whale (Megaptera novaeangliae).
 Photos and information about humpback whales and other cetaceans in Mayumba National Park

Ангилал:Сахалт халим